Hierdie is die ou stofomslag van die oorspronklike gedrukte boek. Kliek op dit hier bo en die skakel sal jou neem na die elektroniese weergawe met 'n nuwe voorblad. Die eerste gedeelte van die boek is op die oomblik nog baie goedkoop terwyl ons stadig maar seker die hoofstukke byvoeg. Binnekort gaan ons begin om 'n bietjie meer te vra wat sal help om van die kostes te dra.
Sommige hoofstukke soos die een oor die Hartbeespoortdam word gratis, maar apart gepubliseer om die oorspronklike boek bietjie te verkort en meer leesbaar te maak. Bertus de Beer was 'n boer langs die Krokodilrivier net 'n paar kilometer aan die onderkant van die Hartbeespoortdam. Daarom bied hy aan ons 'n unieke perspektief van die geskiedenis van die “Dam” en hoe afhanklik die boere was van die water uit hierdie dam.
Lees oor die besondere verhouding tussen 'n kleindogter en haar oupa. Martie Linde het 'n ongewone kinderlewe gehad en uiteindelik saam met haar oupa op 'n plaas in die Waterberge groot geword. Jare later word haar “normale lewe” in die stad onderbreek deur 'n onverwagse oproep van die plaas af. Een ding lei tot 'n ander en dan begin die jong man van die buurplaas iets wat so byna haar lewe kos. Nie eers in haar wildste drome sou sy kon raai wat in die volgende paar dae met haar gaan gebeur nie.